**SREDNJA ŠKOLA BEDEKOVČINA**

Ljudevita Gaja 1, Bedekovčina

Bedekovčina, 20. 3. 2025.

KLASA: 007-03/25-02/02

URBROJ: 2140-86-25-2

 **S K R A Ć E N I Z AP I S N I K**

s 53. sjednice Školskog odbora održane dana, 20. 3. 2025. u 8:00

Prisutni: Daniela Usmiani, predsjednica, Daniel Borovčak, Jasminka Krepelnik, Đurđica Rožić

Nenazočni: Elvira Belošević, Gordana Janđel i Mišel Mrkoci.

Osim članova Školskog odbora sjednici je prisustvovala ravnateljica škole Vera Hrvoj i voditeljica računovodstva Ivana Spevec.

Zapisničarka: Valentina Đurđević, tajnica.

Sjednicu otvara predsjednica Školskog odbora Daniela Usmiani, pozdravlja nazočne, utvrđuje kvorum i čita dnevni red s Poziva na sjednicu:

D N E V N I R E D:

1. Verifikacija zapisnika s 52. sjednice Školskog odbora
2. Donošenje Odluke o prihvaćanju Prijedloga I. rebalansa financijskog plana za 2025. godinu
3. Donošenje Odluke o Zamolbi djelatnice za izmjenom Ugovora o radu s neodređenog punog radnog vremena na neodređeno nepuno radno vrijeme
4. Prijedlog upisa za 2025./2026. godinu
5. Donošenje Odluke o presadnicama cvijeća
6. Razno

Dnevni red jednoglasno je usvojen.

Ad.1.) Zapisnik s 52. sjednice Školskog odbora jednoglasno je usvojen.

Ad.2.) Voditeljica računovodstva, Ivana Spevec, upoznaje članove Školskog odbora s najvažnijim izmjenama u I. rebalansu financijskog plana za 2025. godinu za Srednju školu Bedekovčina i Učenički dom.

**Zaključak**: Školski odbor jednoglasno donosi Odluku o usvajanju I. rebalansa financijskog plana za 2025. godinu za Srednju školu Bedekovčina i Učenički dom, koja se prilaže zapisniku i čini njegov sastavni dio.

Ad.3.) Ravnateljica škole, upoznaje članove Školskog odbora sa Zamolbom djelatnice Ksenije Lucije Pataran za promjenom Ugovora o radu s neodređenog punog radnog vremena, na neodređeno nepuno radno vrijeme, 38 h tjedno. Članovi Školskog odbora prihvaćaju takvu zamolbu, te predlažu da se napravi Aneks Ugovora o radu s datumom, 24. 3. 2025.

**Zaključak:** Školski odbor jednoglasno donosi Odluku o promjeni Ugovora o radu djelatnice Ksenije Lucije Pataran s punog neodređenog radnog vremena na nepuno neodređeno radno vrijeme, 38 h tjedno, s 24. 3. 2025.

Ad.4.) Ravnateljica upoznaje članove sa planiranom strukturom upisa za 2025./2026. godinu. Za zanimanja Arhitektonski tehničar, 1. Ga – 22 učenika, Građevinski tehničar, 1. Gb, 20 učenika, Medicinska sestra/tehničar opće njege, 1. Ma, 28 učenika, Fizioterapeutski tehničar, 1. Mb, 20 učenika i Agrotehničar, 1. P, 20 učenika, nazivi zanimanja se ne mijenjaju. Nova zanimanja prema razini 4.1. za 1. a razred su Građevinski radnik u zgradarstvu, 6 učenika (prethodno Zidar), Monter drvenih konstrukcija i krovova, 6 učenika (Tesar), Izvođač radova u održivoj gradnji, 12 učenika (Monter suhe gradnje). U 1. b razredu je novo zanimanje Rukovatelj građevinskim strojevima, 20 učenika (Rukovatelj samohodnim građevinskim strojevima). U 1. c razredu su Cvjećar, 10 učenika (Cvjećar), Poljoprivredni gospodarstvenik -6 učenika ( Poljoprivredni gospodarstvenik), mehaničar poljoprivredne mehanizacije, 6 učenika (mehaničar poljoprivredne mehanizacije). U 1. d je planirano 20 učenika za Montera strojarskih instalacija (Instalater grijanja i klimatizacije, Plinoinstalater). U 1. e razredu je planirano 6 učenika, Pomoćni proizvođač keramike (Pomoćni proizvođač keramike). U 1. f razredu je planirano 26 učenika, Oblagač podova i zidova (Keramičar oblagač), Soboslikar ličilac dekorater – 10 (Soboslikar ličilac dekorater) i Staklar – 6 ( Staklar DON).

Ad.5.) Ravnateljica pojašnjava i 5. točku Školskog odbora te govori da bi se u postojeću Odluku o cijenama presadnica i cvijeća koju je donio Školski odbor, dodale još cijene rezanog cvijeća.

Međutim, članovi Školskog odbora predlažu da se dobro razmotre svi proizvodi koji bi se još mogli dodati na Cjenik, Odluku o cijenama presadnica i cvijeća tako da se ova točka dnevnog reda prebacuje na sljedeću sjednicu Školskog odbora kako bi se sve točno pripremilo za Odluku.

**Zaključak:** Školski odbor predlaže da se ova točka prebaci za sljedeći Školski odbor.

Ad.6.) Ravnateljica čita članovima Školskog odbora pod točkom Razno, Zamolbu koja je upućena Školskom odboru od strane voditelja terenske nastave Martine Potočki i Draženka Gavranića. Došlo je do promjene u Godišnjem planu i programu vezanom za Izvanučioničku nastavu. Naime, učenici 2.d i 3.d. trebali su realizirati terensku nastavu u PLINACRO d.o.o.-Regija transporta plina u Zaboku. Međutim, PLINACRO d.o.o. poziva ih kod sebe u Zagreb na stručno predavanje za učenike i nastavnike jer to isto ne mogu omogućiti u Zaboku. Stoga traže od Školskog odbora da se omogući realizacija terenske nastave u Zagrebu, a ne u Zaboku.

**Zaključak:** Školski odbor jednoglasno donosi Odluku o omogućavanju realizacije terenske nastave učenicima 2. d i 3. d u PLINACRO d.o.o u Zagreb.

Također, ravnateljica pod ovom točkom obavještava članove Školskog odbora da je u srijedu, 19. 3. 2025. održan štrajk i u našoj školi kojeg organizira Školski sindikat-Preporod i Nezavisni sindikat na razini države. Ravnateljica govori da je 44 zaposlenika radilo, neki su na bolovanju, ostali su štrajkali. Škola je ispunila obvezu popunjavanja obrasca prema Ministarstvu, javili smo podatke Osnivaču te je u COP-u popunjena evidencija za djelatnike koji su sudjelovali u štrajku.

Ravnateljica škole Vera Hrvoj, obavještava članove da im mandat u Školskom odboru ističe 3. 5. 2025. Stoga smo pokrenuli postupak provedbe izbora članova za novi mandat, a prvi korak je da smo Osnivaču uputili Dopis-zamolbu za imenovanjem tri nova člana koje imenuje Osnivač. Dalje će se provoditi postupak izbora u skladu sa Statutom i Zakonom o odgoju i obrazovanju.

Sjednica je zaključena 20. 3. 2025. u 9:15.

Zapisničarka:

Valentina Đurđević,

mag. javne uprave